'પ્રેમ' આપણા વિશે શું વિચારતો હશે? એ દરેક વ્યકિતમાં લૈલા-મજનુને શોધવાની ભૂલ તો નહીં જ કરતો હોય! કારણકે દરેક વખતે નિષ્ફળ જવું તો પ્રેમને પણ ન પાલવે...! પ્રેમ કરતી વખતે આપણે ફૂલોને ખૂબ નુકશાન કરીએ છીએ. જેને ફૂલ આપીએ છીએ એને તો કરીએ જ છીએ...! ફૂલ જો આત્મકથા લખે તો એણે ચોક્કસ લખ્યું હોત કે મારો શું વાંક કે મારે આ બંનેના નિમિત્ત બનવું પડયું! જોકે પ્રેમ પણ પછી સુગંધની જેમ ઊડી જતો હોય છે અને વિતેલો ભૂતકાળ ખરી પડવાની રાહ જોતો હોય છે. આ વેલેન્ટાઇન ડેથી વેલણટાઇમ ડે સુધીની વાત છે.